प्रधानमंत्री को क्या-क्या अचानक याद आ जाता होगा. अचानक याद आ जाता होगा कि अरे, गुजरात चुनाव में साबरमती में पानी में उतरने वाला जहाज़ उतारा था, वह दोबारा क्यों नहीं उतरा. कोई पूछ तो नहीं रहा है. चिकोटी काटने लगते होंगे. यार, ज़रा पता करो, पूछने वाले सारे एंकर हटा दिए गए न. कोई बचा है, तो उसे भी निकलवा दो. करोड़ों बेरोज़गार हैं इस देश में. नौकरी दे नहीं सका, तो क्या हुआ, नौकरी ले तो सकता ही हूं. बाकी IT सेल सपोर्ट में तर्क तैयार कर दे. इन्हें 'अर्बन नक्सल' बनवा दो.